**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Novela zákona o niektorých opatreniach na znižovanie administratívnej záťaže osôb využívaním informačných systémov verejnej správy a o zmene a doplnení niektorých zákonov (zákona proti byrokracii) | |
| **Predkladateľ (a spolupredkladateľ)** | |
| Úrad podpredsedu vlády Slovenskej republiky pre investície a informatizáciu | |
| **Charakter predkladaného materiálu** | •  Materiál nelegislatívnej povahy |
| ☒  Materiál legislatívnej povahy |
| •  Transpozícia práva EÚ |
|  | |
| **Termín začiatku a ukončenia PPK** | Začiatok:  30.9.2019  Ukončenie: 14.10.2019 |
| **Predpokladaný termín predloženia na MPK\*** | október 2019 |
| **Predpokladaný termín predloženia na Rokovanie vlády   SR\*** | december 2019 |

|  |
| --- |
| **2.  Definícia problému** |
| Problém, na ktorý novela zákona proti byrokracii reaguje, je v súčasnosti stále aktuálna a platná požiadavka orgánov verejnej moci v konaniach voči fyzickým a právnickým osobám dokladať skutočnosti obsiahnuté v potvrdeniach a výpisoch, definovaných v „Analýze vplyvov na služby verejnej správy pre občana“ (bod 7.1.2),  v listinnej podobe. Je neúčelné, aby orgány verejnej moci požadovali preukazovanie skutočností uvedených v dokladaných listinných potvrdeniach a výpisoch príslušných registrov, ak si tieto skutočnosti vedia samé preveriť prostredníctvom informačných systémov verejnej správy alebo sú im známe z ich činnosti a zároveň ich od fyzických a právnických osôb požadovať za poplatok. |
| **3.  Ciele a výsledný stav** |
| Cieľom predloženej novely zákona proti byrokracii je ďalšia vlna zrušenia povinnosti predkladania potvrdení a výpisov v listinnej podobe orgánom verejnej moci vychádzajúca z tzv. princípu „jedenkrát a dosť“ a odbremenenia tak občanov a podnikateľov od poskytovania údajov, ktoré už dnes štát má k dispozícii. Všetky tieto údaje si budú môcť zamestnanci verejnej správy získavať sami zabezpečením ich sprístupnenia prostredníctvom informačných systémov verejnej správy.  Ide o ďalší z krokov radu opatrení, ktoré postupne prispievajú k naplneniu vyššie uvedeného princípu „jedenkrát a dosť“. Ten hovorí, že pokiaľ štát už disponuje údajom o občanovi alebo podnikateľskom subjekte, nebude ho viac vyžadovať, ale si ho pre potreby úradného konania získa sám. |
| **4.  Dotknuté subjekty** |
| Orgány verejnej moci.  Fyzické a právnické osoby s povinnosťou predkladať predmetné výpisy a potvrdenia. |
| **5.  Alternatívne riešenia** |
| 1. zachovanie súčasného stavu - táto alternatíva nie je vhodná z dôvodu zbytočného administratívneho zaťažovania fyzických a právnických osôb pri kontakte so štátom, čo im prináša zvýšené finančné i časové náklady  2. zvolená alternatíva - nakoľko štát už dnes disponuje údajmi, ktoré napriek tomu opakovane žiada od fyzických a právnických osôb pri viacero životných situáciách, v rámci ktorých prichádzajú tieto subjekty so štátom do kontaktu, je neúčelné aby štát žiadal preukazovanie jemu známych skutočností naďalej opakovane od fyzických a právnických osôb dokladovaním v listinnej podobe. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          ☒  Áno            •  Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy | •     Pozitívne | •     Žiadne | ☒   Negatívne |
| •     Áno | ☒     Nie | •   Čiastočne |
| **Vplyvy na podnikateľské prostredie**     z toho vplyvy na MSP | ☒     Pozitívne | •     Žiadne | •   Negatívne |
| ☒     Pozitívne | •     Žiadne | •   Negatívne |
| **Sociálne vplyvy** | •     Pozitívne | ☒     Žiadne | •   Negatívne |
| **Vplyvy na životné prostredie** | •     Pozitívne | ☒     Žiadne | •   Negatívne |
| **Vplyvy na informatizáciu** | ☒     Pozitívne | •     Žiadne | •   Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe | ☒     Pozitívne | •     Žiadne | •   Negatívne |
| •     Pozitívne | •     Žiadne | ☒   Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| Ing. Andrej Hajduch, PhD., oddelenie dátovej kancelárie, odbor architektúry eGovernmentu, Úrad podpredsedu vlády SR pre investície a informatizáciu, [andrej.hajduch@vicepremier.gov.sk](mailto:andrej.hajduch@vicepremier.gov.sk) 02/20928232  Mgr. Michal Roško, oddelenie legislatívy, vládnej a parlamentnej agendy, odbor práva, legislatívy, vládnej a parlamentnej agendy, Úrad podpredsedu vlády SR pre investície a informatizáciu, [michal.rosko@vicepremier.gov.sk](mailto:michal.rosko@vicepremier.gov.sk) , 02/20928206 |
| **12.  Zdroje** |
| Údaje, početnosti a príslušné správne poplatky získal ÚPVII od správcov jednotlivých dotknutých registrov Technické riešenie bolo analyzované a navrhnuté ÚPVII ako správcom informačného systému centrálnej správy referenčných údajov a jeho nadstavbového portálu oversi.gov.sk v spolupráci so správcami informačných systémov verejnej správy (IS VS), v ktorých sú vedené jednotlivé registre a tiež tých ktoré sa majú na tieto registre automatizovane integrovať. Správcovia IS VS za týmto účelom poskytli ÚPVII súčinnosť prostredníctvom ich odborných zamestnancov. |
| **13.  Stanovisko Komisie pre posudzovanie vybraných vplyvov z PPK** |
| Komisia uplatňuje k materiálu nasledovné pripomienky a odporúčania:  **K analýze vplyvov na podnikateľské prostredie**  **Odporúčame predkladateľovi v súhrnnej tabuľke 3.3.4 pri priamych finančných nákladoch na jedného podnikateľa uviesť sumu 2,50 eur, pri nepriamych nákladoch sumu 2,20 eur a pri administratívnych nákladoch sumu 7,70 eur; definovať frekvenciu podania žiadostí na 1 podnikateľa. Na základe takto určených nákladov na 1 podnikateľa odporúčame dopočítať náklady na celé podnikateľské prostredie.**  **Odôvodnenie: Súhrnná tabuľka nákladov regulácie v predloženom materiáli neodzrkadľuje čiastkové náklady, uvedené v priamych, nepriamych a administratívnych nákladoch v bodoch 3.3.1 až 3.3.3. Odporúčame tieto údaje upraviť takto z dôvodu, aby bolo z tabuľky zrejmé, koľko je úspora jedného podnikateľa.**  **K analýze vplyvov na rozpočet verejnej správy**  **Zásadná pripomienka k doložke vybraných vplyvov k rozpočtovo nekrytému vplyvu nebola akceptovaná. V doložke vybraných vplyvov sú naďalej uvedené negatívne vplyvy na rozpočet verejnej správy ako rozpočtovo nezabezpečené. V analýze je kvantifikovaný úbytok príjmov v sume 90 tis. eur každoročne v dôsledku zníženia príjmov zo súdnych poplatkov vo vzťahu k potvrdeniam, že subjekt nie je v konkurze, pričom nie je uvedený návrh na riešenie úbytku príjmov.**  **Zároveň sú kvantifikované zvýšené výdavky na úpravy IS, ich rozhraní, školenia, publicitu a prevádzku IS na rok 2020 v sume 6 455 198,84 eur: z toho ÚPVII v sume 5 121 198,84 eur (+4 osoby, 610 v sume 14 226,67 eur, 620 v sume 4 972,17 eur, 630 v sume 1,8 mil. eur, 700 v sume 3,302 mil. eur), ŠÚ SR v sume 150 tis. eur, MS SR v sume 84 tis. eur, MPRV SR v sume 150 tis. eur, MPSVR SR v sume 450 tis. eur a MF SR v sume 500 tis. eur - IS FS v sume 200 tis. eur, IS DCOM v sume 300 tis. eur, v ďalších rokoch pre ÚPVII v sume 265 193 eur ročne (+4 osoby, 610 v sume 85 360 eur, 620 v sume 29 833 eur, 630 v sume 150 tis. eur). V bode 2.1.1. je uvedené, že „Financovanie návrhu bude zabezpečené prostredníctvom štátneho rozpočtu.“. S rozpočtovo nekrytým vplyvov nesúhlasíme a plnenie úloh vyplývajúcich z realizácie predloženého návrhu zákona žiadame zabezpečiť v rámci limitov návrhu rozpočtu verejnej správy na roky 2020 až 2022, t. j. v rámci limitu počtu zamestnancov a limitu výdavkov dotknutých kapitol, prípadne z limitu počtu zamestnancov a výdavkov kapitol, v ktorých v dôsledku rozšírenia rozsahu údajov evidovaných v IS dôjde k zníženiu počtu potvrdení a výpisov vydávaných v listinnej podobe.**  **V nadväznosti na uvedené žiadame doložku vybraných vplyvov vrátane analýzy vplyvov na rozpočet verejnej správy prepracovať tak, že z nich nebude vyplývať rozpočtovo nekrytý vplyv. Všetky požiadavky vyplývajúce z návrhu zákona žiadame zabezpečiť v rámci limitov výdavkov a limitov počtu zamestnancov dotknutých kapitol štátneho rozpočtu na príslušný rozpočtový rok, bez dodatočných nárokov na rozpočet verejnej správy. V prípade, že limit výdavkov, resp. počtu zamestnancov dotknutých kapitol nie je dostatočný na krytie realizácie predkladaného návrhu, žiadame nepokračovať v ďalšom legislatívnom procese.**  **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko**s materiálom predloženým na predbežné pripomienkové konanie. Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.  **Vyhodnotenie pripomienok: Pripomienka k analýze vplyvov na podnikateľské prostredie akceptovaná a zapracovaná.**  **K pripomienke k analýze vplyvov na rozpočet verejnej správy uvádzame nasledovné: Vo vzťahu ku kvantifikovaným zvýšeným výdavkom verejnej správy na rok 2020 v rozsahu 6 455 198,84 Eur viažucim sa k aplikácii opatrení vyplývajúcich z novely v doložke vplyvov uvádzame, že trváme na tom, že ide o rozpočtovo nekrytý / nezabezpečený vplyv vzhľadom na to, že ide o iniciatívny návrh reagujúci na požiadavky vyplývajúce zo zavádzania princípu jedenkrát a dosť do praxe, ktoré nie je možné pokryť kvôli nevyhnutnej úprave súvisiacich procesov, informačných systémov a vynaloženia dodatočných mzdových prostriedkov. Zavedenie nových elektronických služieb štátu spočívajúcich v plošnom sprístupnení elektronických údajov pre všetky dotknuté orgány verejnej moci nebude bez nevyhnutných investícií možné.** |